Rikunarita-ORG/Wikinium huggingface dataset:
# Xiva

Xiva como la dio de la dansa
**Xiva** (sanscrito: शिव, "la fortunosa"), ance conoseda como *Mahadeva* ("la dio la plu grande"), es un de la dios xef de induisme. El es la esente suprema en xaivisme, un de la tradisiones major de induisme moderne.

Xiva es conoseda como la destruor en la *trimurti*, la trinia indu cual inclui ance Brama e Vixnu. En la tradision de xaivisme, el es la esente supreme ci crea, proteje, e muti la universo. En la tradision de xactisme, la diva es descriveda como suprema, ma la trimurti es ance adorada. Un diva es la enerjia e potia creosa (*xacti*) de cada, con Parvati la egal de Xiva.

Seguente la xaivistes, la forma la plu alta de Xiva es sin forma, sin limita, transendente e noncambiante, la Braman asoluta, e la Atman (spirito) de la universo. On ave multe depintas de Xiva, alga bonvolente e otras asustante. Como un bonvolente, el es mostrada como un iogi omnisiente ci ave un vive asetica sur Monte Kailash con sua sposa Parvati e sua enfantes Ganexa e Carticeia. Como un ferosa, el es comun mostrada matante demones. El es regardada como la dio padron de ioga, medita, e la artes.

En representas, el ave comun un serpente sirca sua colo, un luna cresente, la Rio Ganga fluente de sua capelas marianada, un oio tre a sua fronte, un tridente como sua arma, e un tambur *damaru*. El es tipal adorada en la modo de un *linga* (penis), cual sinifia la potia creosa mas, con sua sposa representada par un *ioni* (utero) con la sinifia de la potia creosa fema. Xiva es adorada vasta par indus, en India, Nepal, e Srilanca.
# Jainisme

La bandera de jainisme en India
**Jainisme**, tradisional conoseda como *Jain Dharma*, es un relijio antica de India. Seguores de Jainisme es nomida jaines, un parola derivada de la parola sanscrito *jina* (vinsor) e sinifia la via de vinse en crusi ultra la rio de renases de vive tra un vive etical e spiritual. Jaines trasa sua istoria tra un susede de 24 salvores e instruores vinsente nomida *tirthankaras*. La prima ia es Rishabhanatha, ci, seguente istoria jain, ia vive a miliones anios en la pasada; la mestre 24 ia es la Mahavira sirca 500 aec. Jaines crede ce jainisme es un dharma eterna con la *tirthankaras* gidante cada sicle de la cosmolojia jain.

La premises xef de jainisme es ahimsa (nonviole), *anekantavada* (multiladalia), *aparigraha* (nonteni), e asetica. Jaines relijiosa jura sinco prometes: ahimsa, *satya* (veria), *asteya* (no fura), *brahmacharya* (asteni de seso), e *aparigraha*. Esta juras ia afeta la cultur de la jaines en multe modos, como vejetalisme per evita feri animales e sua sicles de vive. *Parasparopagraho Jivanam* ("la rol de spiritos es per aida lunlotra") es la slogan de jainisme. La mantra *Namokara* es la prea la plu comun e fundal.

Jainisme ave du sutradisiones antica major - *digambaras* e *svetambaras* - e alga sutradisiones plu peti, cual ia emerje en la milenia du ce. Los ave ideas diferente sur praticas asetica, omes e femes, e cual testas jain pote es videda como autoriosa. Mendicores es trovada en tota sutradisiones, e laicas suporta la laboras spirital de la mendicores con sua furnis.

Jainisme ave entre cuatro e sinco milion seguores, con la plu de los en India. Estra India, alga de la comunias la plu grande es aora en Canada, Europa, Cenia, la Rena Unida, Hongkong, Suriname, Viti, e la SUA. Festivales major inclui *paryushana* o *das lakshana* (la festa la plu importante), *mahavir javanti* (la nase de Mahavira), e divali.
# Transcrive de devanagari

Per transcrive de devanagari e otra alfabetas relatada, usa esta carta:

Vocales:

|  |  |  |  |  |  |  |
| --- | --- | --- | --- | --- | --- | --- |
| i | u | a | e | o | ai | au |

Consonants:

|  |  |  |  |  |
| --- | --- | --- | --- | --- |
| k | kh | g | gh | ng |
| c | ch | j | jh | ny |
| ̣ṭ / t | ṭh / th | ḍ / d | ḍh / dh | ṇ / n |
| t | th | d | dh | n |
| p | ph | b | bh | m |
| y | r | l | v | - |
| sh (ś) | sh (ṣ) | s | - | - |
| h | l | - | - | - |

Nota ce c es pronunsiada como tx en elefen, e j como dj en elefen.

La punto su la letera per consonantes retral no es normal usada en transcrives elefen.

Per plu detalias, vide esta paje:

**Un otra modo per transcrive devangari** es par usa un transcrive de sonas, limitada a leteras usada par elefen, como on transcrive parolas cual es adotada par elefen:

* simpli tota leteras duple
* cade la h pos consonantes esplodente
* cade la punto su consonantes retroflexante
* sustitui c per k (e kh)
* sustitui i per y, u per w, e per ey, o per ow
* sustitui tx per c (e ch), dj per j (e jh)
* sustitui x per ś e ṣ

per esemplo: Vixnu, Xiva, Brama, Crixna, Pratapadji, Carticea, txacra.

|  |  |
| --- | --- |
| **Sistemes de scrive** | model |
| **Logografias** | Cuneforma | Ieroglifos | Xines | Canji | Maia |
| **Silabarios** | Tsalagi | Canadianes orijinal | Catacana | Hiragana | Linial B |
| **Abjades** | Alfabeta orijinal | Arabi | Fenisia | Arami | Ivri | Maniste | Nabatea | Sogdian | Suri | Tifinagh | Ugaritica |
| **Abugidas** | Bangla | Brami | Calinga | Canada | Caxmiri | Devanagari | Granta | Gujurati | Gupta | Gurmuci | Hanunuo | Itiopian | Mianmar | Odia | Sindi | Sinhales | Tai | Tamil | Telugu | Tengwar | Tibetan | Tocarian |
| **Alfabetas completa** | Adlam | Bopomofo | Cartuli | Cirilica | Copta | Deseret | Deutx | Elinica | Eres | Etrusca | Glagolitica | Goto | Haieren | Hangul | Latina | Mandaia | Mongol | Ogam | N'ko | Runas | Shaw | Turces vea | Uigur |
| **Otra cosas** | Scrive corente | Stenografia | Transcrive | Alfabeta Fonetical Internasional (AFI) | Unicode |
# Canada

|  |
| --- |
| **Canada Canada** |
|  |  |
|  |
| **Informa jeneral** |
| Capital: | Ottawa |
| Lingua ofisial: | Engles e franses |
| **Dirije** |
| Governa: |  |
| - Xef de stato: | Charles III |
| - Xef de governa: | Mark Carney |
| **Otras** |
| Area: | 9 984 670 km² |
| Popla: | 36 155 487 |
| Densia: | 3,41 |
| PIB: | US$ 1 534 937 mil (est) |
| Mone: |  |
| Zona de ora: | UTC -3,5 a UTC -8 |
| Numero de telefon: | +1 |
| Interede: | .ca |
|  |

**Canada** o **la Federa de Canada** es un pais grande en America Norde. En engles, lo es nomida *Canada* o *Canadian Confederation*; en franses, *Canada* o *Confédération du Canada*).

La area es sirca 9 984 670 cilometres cuadrida.

La cuantia de abitores, en la anio 2016, ia es sirca 36 155 487 persones.

La site capital es Ottawa.

La linguas major es engles e franses.

De 2015, la ministro xef es Justin Trudeau de Ottawa, Ontario, de la partito libriste. Sua casa ofisial es 24 Sussex Drive. La xef de stato es Rena Elizabeth 2.

## Politica

Canada es un monarcia constitual cual reconose Elisabeth 2 como rea de Canada de pos moria de se padre re George 6 a la 6 febrero 1952.

## Provinses e teritorios

Canada ave des provinses e tre teritorios:

* **AB** Alberta, capital Edmonton
* **BC** British Columbia (Colombia Brites), capital Victoria
* **PE** Prince Edward Island (Isola de Prinse Eduard), capital Charlottetown
* **MB** Manitoba, capital Winnipeg
* **ON** Ontario [un provinse partal bilingual par la leges *provinsal*], capital Toronto
* **NB** New Brunswick/Nouveau-Brunswick (Brunswick Nova) [Un provinse bilingual par la leges *federal*], capital Frederickton
* **NL** Newfoundland and Labrador (Teranova e Labrador), capital St. John's
* **NS** Nova Scotia, capital Halifax
* **NU** Nunavut, un teritorio, capital Iqaluit [la linguas ofisial de Nunavut es engles , franses , inuctitut, e inuinnactun; la ajentes federal usa engles e franses.]
* **QC** Quebec [la sola lingua ofisial de la provinse es franses, ma ajentes federal es bilingual], capital Quebec
* **NT** Teritorio Norde-ueste, un teritorio, capital Yellowknife
* **YT** Yukon, un teritorio, capital Whitehorse

## Jeografia

Canada ocupa la majoria de la parte norde de America Norde.

## Economia

Canada es un de la nasiones la plu rica de la mundo, un membro de la Organiza de Coopera e de Developa Economial (OCDE) e de la Grupo de 8 (G8).

## Vide ance

* Sportes de Canada

|  |  |
| --- | --- |
| **Paises de America Norde** | model |
| Canada | Statos Unida de America | Mexico | America Sentral | Paises Caribe | Bermuda | Gronland/Calalitnunat |
# Neolitica

Un reconstrui de abitadas de neolitica B ante seramica, en Asikli Hoyuk
Un depinta mural de la neolitica de Tell Bougras
La **neolitica** (de elinica νέος, "nova", e λίθος, "petra") es la divide final de eda de petra, comensante sirca 12,000 anios ante aora cuando la developas prima de cultiva ia apare en la epipaleolitica en Asia sude-ueste, e plu tarda en otra partes de la mundo. La divide neolitica ia dura (en acel parte de la mundo) asta la periodo de traversa de la calcolitica de sirca 4,500 aec, marcada par la developa de metalurjia, prosiminte a la eda de bronze e eda de fero. En otra locas la neolitica ia dur plu longa. En Europa norde, la neolitica ia dura asta sirca 1700 aec, e en Xina lo ia estende asta 1200 aec. Otra partes de la mundo (incluinte la Americas e Oseania) ia resta jeneral en la neolitica asta sua contata con europeanes. La neolitica es composada de un segue de cualias e cambias de condui e cultur, incluinte la usa de cultivas domada e savaje, e de animales domada.

Vide ance Revolui Neolitica
# Arjento

Monetas de arjento
**Arjento** es un elemento cimical con la simbol **Ag** e la numero atomal 47. Lo es un metal valuosa cual es conoseda par sua color blanca briliante e sua capasia de condui eletrica e caldia.

## Istoria

Arjento es un de la metales la plu antica conoseda par umanas. De la tempo preistorial, persones ia descovre e usa arjento per fa ojetos ornal e monetas. La sivilias antica de Anatolia, Elas, e Roma ia valua arjento multe per comersia e per fa monetas. En la Eda Medieval, arjento ia es un de la metales la plu importante en la economia de Europa.

## Cualias fisical

Arjento es un metal mol e formable. Lo ave un punto de fonde de sirca 962 grados Celsius. Arjento es la condutador de eletrica e caldia la plu bon de tota la metales. Lo ave ance la refletablia de lus la plu alta de cualce metal. Arjento no reata con aira, ma lo pote oscuri cuando lo reata con sulfur en la aira.

## Usas

Tradisional, arjento ia es usada per fa joalas, monetas, e utiles de come. Oji, lo es usada ance en eletronicales, fotografia, medica, e paneles solar. En la economia, arjento servi como un reserva de valua. Multe paises ia usa monetas de arjento tra sua istoria.

## Arjento en la cultur

En multe cultures, arjento es asosiada con la luna e la puria. La parola "eda de arjento" refere a un periodo de prosperia, ma min ca la "eda de oro." En la artes, arjento ia es usada per sentenios per decora ojetos relijiosa e obras de arte.
# Sentenio 17

Galileo Galilei (15 febrero 1564 – 8 janero 1642), siensiste italian (pintada par Giusto Sustermans)
La **sentenio des-sete** ia es la sentenio entre la anios 1601 e 1700 de la eda comun.

## Avenis

## Persones importante

## Inventas, descovres, e introduis

|  |  |
| --- | --- |
| **Sentenios** | model |
| **Milenio du aec**: | Sentenio 20 aec | Sentenio 19 aec | Sentenio 18 aec | Sentenio 17 aec | Sentenio 16 aec | Sentenio 15 aec | Sentenio 14 aec | Sentenio 13 aec | Sentenio 12 aec | Sentenio 11 aec |
| **Milenio prima aec**: | Sentenio 10 aec | Sentenio 9 aec | Sentenio 8 aec | Sentenio 7 aec | Sentenio 6 aec | Sentenio 5 aec | Sentenio 4 aec | Sentenio 3 aec | Sentenio 2 aec | Sentenio 1 aec |
| **Milenio prima ec**: | Sentenio 1 | Sentenio 2 | Sentenio 3 | Sentenio 4 | Sentenio 5 | Sentenio 6 | Sentenio 7 | Sentenio 8 | Sentenio 9 | Sentenio 10 |
| **Milenio du ec**: | Sentenio 11 | Sentenio 12 | Sentenio 13 | Sentenio 14 | Sentenio 15 | Sentenio 16 | Sentenio 17 | Sentenio 18 | Sentenio 19 | Sentenio 20 |
| **Milenio tre ec**: | Sentenio 21 |
# Transcrive de elinica antica

Esta paje dona la regulas per transcrive parolas elinica usada en siensa, medica, filosofia, etc, e la nomes propre de persones e locas de Elas antica.

(Nota ce, per transcrive elinica moderna, on pote usa esta metodo o transcrive par usa la pronunsia moderna.)

Un table aidante:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Elinica** | α | β | κ, χ | δ | ε, η, αι, ει, οι | φ | γ\* | ' | ι, υ | ι\*\* | λ | μ | ν | ο, ω | π | ρ | σ | τ, θ | ου | - | ξ | ζ | ψ |
| **Elefen** | a | b | c | d | e | f | g, n\* | h | i | j | l | m | n | o | p | r | s | t | u | v | x | z | ps |

\*usa n per la prima γ en γγ, γκ, γν, γξ, γχ
\*\*usa j per ι consonantal
Leteras duple deveni simple.

## Detalias sur consonantes

|  |  |
| --- | --- |
| **Γ** | G en nomes propre en tota locas (J ante E o I en parolas comun) |
| **Κ** | C en nomes propre en tota locas (S ante E o I en parolas comun) |
| **Ξ** | X — pronunsiada como elefen X, no como KS, per reteni la reconosablia |
| **Θ** | T — nunca TH |
| **Φ** | F — nunca PH |
| **Χ** | C — nunca CH |

## Detalias sur vocales

|  |  |
| --- | --- |
| **ʽ** | H en nomes propre (tipal sutraeda en parolas comun) |
| **I** como un consonante | J |
| **ΑΙ** | E — nunca AI o AE |
| **ΟΙ** | E — nunca OI o OE |
| **ΕΙ** | E (lfn no permete "ei") |
| **ΟΥ** | U |

## Detalias sur Γ

|  |  |
| --- | --- |
| **ΓΓ** | NG |
| **ΓΚ** | NC |
| **ΓΝ** | GN |
| **ΓΞ** | NX |
| **ΓΧ** | NC |

## Finis de nomes

Car elinica ia ave un sistem de finis complicada, de cual algas es cadeda en alga linguas romanica, nos ia inventa un metodo cual simpli la prosede de transcrive esta finis:

La finis -ας, -ες/-ης, -ος/-ως (-as, -es, -os) deveni -a, -e, -o.
Otra finis no cambia.
Nota denova ce leteras duple es simplida.
Alga esetas:

Ares
Hades
Hermes
Zeus
Caos
Eros
Minos
Eos
Atlas
Paris
Palas
Otra esetas pote es posible.

## Referes

* Disionario de mitolojia clasica en elefen

|  |  |
| --- | --- |
| **Sistemes de scrive** | model |
| **Logografias** | Cuneforma | Ieroglifos | Xines | Canji | Maia |
| **Silabarios** | Tsalagi | Canadianes orijinal | Catacana | Hiragana | Linial B |
| **Abjades** | Alfabeta orijinal | Arabi | Fenisia | Arami | Ivri | Maniste | Nabatea | Sogdian | Suri | Tifinagh | Ugaritica |
| **Abugidas** | Bangla | Brami | Calinga | Canada | Caxmiri | Devanagari | Granta | Gujurati | Gupta | Gurmuci | Hanunuo | Itiopian | Mianmar | Odia | Sindi | Sinhales | Tai | Tamil | Telugu | Tengwar | Tibetan | Tocarian |
| **Alfabetas completa** | Adlam | Bopomofo | Cartuli | Cirilica | Copta | Deseret | Deutx | Elinica | Eres | Etrusca | Glagolitica | Goto | Haieren | Hangul | Latina | Mandaia | Mongol | Ogam | N'ko | Runas | Shaw | Turces vea | Uigur |
| **Otra cosas** | Scrive corente | Stenografia | Transcrive | Alfabeta Fonetical Internasional (AFI) | Unicode |
# Andorra la Vella

**Andorra la Vella** es la capital de Andora.

|  | Sites capital de Europa |
| --- | --- |
| Amsterdam | Ancara | Andorra la Vella | Atina | Bacu | Beograd | Berlin | Bern | Bratislava | Bruxelles | Bucuresti | Budapest | Chisinau | Ciiv | Dublin | Helsinki | Ierevan | Kobenhavn | Lisboa | Ljubljana | London | Luxemburg | Madrid | Minsk | Monaco | Moscva | Nicosia | Oslo | Paris | Podgorica | Praha | Reykjavik | Riga | Roma | Sarajevo | San Marino | Site Vatican | Skopje | Sofia | Stockholm | Tallinn | Tbilisi | Tirana | Vaduz | Valletta | Vilnius | Warszawa | Wien | Zagreb |
# Apostoles

La des-du **apostoles** ia es la prima seguores de Jesus Cristo, ci ia es donada la taxe de trae la mesaje de Jesus a la mundo.

* Simon, e plu tarde Petro (ance Cefas)
* Andrea
* Jacobo (o Iacobo)
* Joan (o Iohan)
* Filipo
* Bartolomaio
* Tomas (ance Juda, ma no Juda Iscariote)
* Mateo
* Jacobo la minor
* Simon de Canan
* Tadaio
* Juda Iscariote (o Iehuda)

Pos la mori de Jesus, e pos cuando Juda Iscariote (ci condui la soldata a Jesus per aresta el) mata se, Matia deveni la apostol desdu. Plu tarde, otra apostoles trae la relijio nova a otra partes de la mundo, incluinte la plu influente, Paul de Tarso.